CELEX: C2006/022/11
Language: et
Date: 2006-01-28 00:00:00
Title: Kohtuasjad C-396/05 ja C-419/05: Eelotsusetaotlus, mille esitas Sozialgericht Berlin  27. septembri 2005.  aasta määrustega kohtuasjades Doris Habelt (C-396/05) ja Martha Möser (C-419/05) versus Deutsche Rentenversicherung Bund

28.1.2006   
            
            
               ET
            
            
               Euroopa Liidu Teataja
            
            
               C 22/6
            
         Eelotsusetaotlus, mille esitas Sozialgericht Berlin 27. septembri 2005. aasta määrustega kohtuasjades Doris Habelt (C-396/05) ja Martha Möser (C-419/05) versus Deutsche Rentenversicherung Bund
   (Kohtuasjad C-396/05 ja C-419/05)
   (2006/C 22/11)
   Kohtumenetluse keel: saksa
   Euroopa Ühenduste Kohus on saanud Sozialgericht Berlini (Saksamaa) 27. septembri 2005. aasta määrustega kohtuasjades Doris Habelt (C-396/05) ja Martha Möser (C-419/05) v. Deutsche Rentenversicherung Bund esitatud eelotsusetaotluse, mis saabus kohtukantseleisse 28. novembril 2005.
   Sozialgericht Berlin küsib Euroopa Kohtult eelotsust järgmises küsimuses:
   Kas määruse (EMÜ) nr 1408/71 (1) sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (edaspidi määrus nr 1408/71) VI lisa D jao (varem C) sätted on kokkusobivad hierarhiliselt kõrgemal asuva ühenduse õigusega, eelkõige liikumisvabaduse põhimõttega — käesolevas asjas: EÜ asutamislepingu artiklis 42 sätestatud teenuste eksportimise nõudega — ulatuses, milles määruse nimetatud sätted välistavad Reich'i territooriumil tehtud sissemaksete perioodide alusel?
   
      (1)  EÜT L 149, lk 2.